**Primăria Municipiului Focşani**

**COMUNICAT DE PRESA**

 **Avertizare meteorologică - Cod portocaliu**

Administraţia Naţională de Meteorologie a emis astăzi, 20 septembrie 2017 o avertizare meteorologică – cod portocaliu – pentru intervalul 20.09.2017, ora 16.00 – 21.09.2017, ora 10.00. Fenomenele meteorologice prevăzute sunt instabilitate atmosferică deosebit de accentuată şi cantităţi de apă importante.

In aceste condiţii Primăria Municipiului Focşani face un apel insistent către toţi cetăţenii, să ia toate măsurile necesare pentru securizarea locuinţelor şi a altor tipuri de construcţii. Se recomandă menţinerea ȋnchisă a tururor geamurilor şi uşilor, eventual a obloanelor. Cetăţenii sunt sfătuiţi să evite, pe cât posibil, ieşirea din locuinţe ȋn acest interval orar, pentru a evita să fie surprinşi de o furtună.

Primăria Municipiului Focşani a activat toţi factorii responsabili şi sunt luate toate măsurile ce se impun.

Cetăţenii sunt rugaţi să apeleze numărul de telefon: 0237 212 195 – Dispecerat Serviciul Voluntar pentru Situaţii de Urgenţă – pentru a sesiza orice problemă apărută sau potenţială – vegetaţie sau elemente de construcţii care pot periclita siguranţa cetăţenilor.

Totodată, orice situaţie deosebită trebuie anunţată la numărul unic de urgenţă – 112 – sau la Dispeceratul ISU Vrancea: 0237 611 212.

**Repetăm câteva măsuri de siguranţă personală a cetăţenilor:**

* **Rămâneţi pe cât posibil ȋn locuinţă, evitaţi ieşirile ȋn aer liber, ȋn această perioadă.**
* **Inchideţi toate geamurile şi uşile, eventual obloanele, limitând posibilitatea producerii de accidente.**
* **Nu staţi ȋn apropierea ferestrelor, acestea se pot sparge şi produce accidente.**
* **Pe timpul furtunii ȋntrerupeţi alimentarea cu energie electrică a aparatelor elctrocasnice.**
* **Anunţaţi orice situaţie deosebită sau potenţial periculoasă la:**

**Numărul unic de urgenţă: 112**

**Dispecerat ISU Vrancea: 0237 611 212**

**Dispecerat Serviciul Voluntar**

**pentru Situaţii de Urgenţă** **Focşani: 0237 212 195**